הכול בכל מקום בבת אחת

הכול בכל מקום בבת אחת (באנגלית: Everything Everywhere All at Once) הוא סרט קומדיה-דרמה אבסורדית עצמאי אמריקאי משנת 2022, שנכתב ובוים בידי דניאל קוון ודניאל שיינרט ("הדניאלס"), והופק בשיתוף אנתוני וג'ו רוסו וג'ונתן וונג. הסרט משלב יסודות ממספר ז'אנרים ומדיומים קולנועיים, בהם קומדיה סוריאליסטית, מדע בדיוני, פנטזיה, סרטי אמנויות לחימה, נרטיב הגירה ואנימציה. בתפקיד הראשי מככבת מישל יאו כאוולין קוואן וונג, מהגרת סינית-אמריקאית, המגלה במהלך ביקורת מס של רשות המיסים כי עליה ליצור קשר עם גרסאות מקבילות של עצמה מיקומים מקבילים, כדי למנוע מישות עוצמתית להשמיד את המולטיוורס. בסרט משתתפים גם סטפני הסו, קה הוי קואי, ג'יימס הונג וג'יימי לי קרטיס.

קוון ושיינרט החלו לעבוד על הפרויקט בשנת 2010. ההפקה הוכרזה בשנת 2018, והצילומים הראשיים התקיימו בין ינואר למרץ 2020. יצירותיו של הבמאי ההונג-קונגי וואנג קאר וואי, כמו גם ספר הילדים "Sylvester and the Magic Pebble" ומשחק הווידאו "Everything", שימשו מקור השראה למספר סצנות. כמו כן, בהשראת חוקרים בני-זמננו כגון הפילוסופית מרי-ג'יין רובינשטיין,
הסרט חוקר נושאים פילוסופיים כגון אקזיסטנציאליזם, ניהיליזם, סוריאליזם ואבסורדיזם, וכן סוגיות כגון נוירו־שונות (Neurodiversity), דיכאון קליני, טראומה בין-דורית וזהות אסייתית-אמריקאית. פסקול הסרט כולל יצירות מאת Son Lux, לצד שיתופי פעולה עם מיצקי, דייוויד ברן, אנדרה 3000, ג'ון המפסון ורנדי ניומן.

ביצירת הסרט נעשה שימוש במוצרים של חברת "Runway".

הקרנת הבכורה של "Everything Everywhere All at Once" נערכה בפסטיבל סאות' ביי סאות'ווסט ב־11 במרץ 2022, והסרט יצא להפצה מצומצמת בארצות הברית ב־25 במרץ, בטרם יצא להפצה רחבה על ידי חברת A24 ב־8 באפריל. עם הכנסות עולמיות של 143.4 מיליון דולר מול תקציב הפקה שנע בין 14 ל־25 מיליון דולר, הפך הסרט לשובר הקופות הגדול ביותר של A24. הסרט זכה לשבחים נרחבים מצד מבקרים וקהל, במיוחד בזכות משחקי השחקנים (ובייחוד של מישל יאו, קה הוי קואן וסטפני הסו), עבודת הבימוי, התסריט, העריכה, האפקטים החזותיים, העומק הרגשי והסגנון הנרטיבי החדשני. הוא נחשב לאחד הסרטים הבולטים של שנות ה־2020 ושל המאה ה־21. בטקס פרסי אוסקר ה-95 זכה הסרט בשבעה פרסים מתוך אחת־עשרה מועמדויות: הסרט הטוב ביותר, השחקנית הטובה ביותר (יאו), שחקן המשנה הטוב ביותר (קואן), שחקנית המשנה הטובה ביותר (ג'יימי לי קרטיס), הבמאי הטוב ביותר, התסריט המקורי הטוב ביותר, וכן העריכה הטובה ביותר. בנוסף, הסרט זכה בשני פרסי גלובוס הזהב, חמישה פרסי מבקרי הקולנוע, פרס באפט"א אחד, ושיא של ארבעה פרסי גילדת שחקני המסך, בהם פרס האנסמבל הטוב ביותר.

 תקציר העלילה 
אוולין קוואן וונג היא מהגרת סינית בגיל העמידה המנהלת מכבסה יחד עם בעלה, ויימונד. שני עשורים קודם לכן עזבו אוולין וויימונד את סין ועברו לארצות הברית, שם נישאו ונולדה להם בתם ג'וי. בהווה מתמודדת אוולין עם שורה של אתגרים: המכבסה שבבעלותם נמצאת תחת ביקורת של רשות המיסים האמריקאית (IRS); ויימונד מבקש למסור לה מסמכי גירושין כדי לעורר שיחה על נישואיהם; אביה הקפדן, המכונה "גונג גונג" (בקנטונזית: "סב")
מבקר לרגל חגיגת ראש השנה הסיני; וקשריה עם ג'וי מתוחים, שכן ג'וי סובלת מדיכאון וגם נמצאת במערכת יחסים עם בת זוג שאינה סינית, בשם בקי, אותה אוולין מהססת לקבל.

במהלך פגישה מתוחה עם סוכנת רשות המיסים דירדרי בובירדר, משתלט על גופו של ויימונד "אלפא־ויימונד" – גרסה מקבילה שלו מ"יקום האלפא". אלפא־ויימונד מסביר לאוולין כי קיימים יקומים מקבילים רבים (מולטיוורס), שכן כל בחירה בחיים יוצרת יקום חלופי חדש. ביקום האלפא פיתחה אלפא־אוולין, שכבר איננה בין החיים, טכנולוגיית "קפיצות־יקום" (verse-jumping), המאפשרת לאנשים לגשת לכישורים, לזיכרונות ולגופם של מקביליהם ביקומים אחרים באמצעות ביצוע פעולות מוזרות ובלתי־סבירות סטטיסטית. המולטיוורס מאוים בידי ג'ובו טופאקי – גרסה אלפאית של ג'וי, שמוחה קרס לאחר שאלפא־אוולין עודדה אותה לבצע קפיצות־יקום מרובות מעבר למגבלותיו הפיזיולוגיות של מוחה, על אף הסכנה הכרוכה בכך. ג'ובו חווה את כל היקומים בו־זמנית, ויכולה לקפוץ ביניהם ולשלוט בחומר כרצונה. היא יצרה "בייגל של הכול", עצם המזכיר חור שחור, היוצר סינגולריות בצורת טורוס העלולה להביא לסופו של המולטיוורס.

אוולין מקבלת גישה לטכנולוגיית קפיצות־יקום כדי להילחם במשרתיה של ג'ובו, המתכנסים לבניין רשות המיסים. במהלך הקרבות היא נחשפת ליקומים אחרים שבהם עשתה בחירות שונות והצליחה בתחומים מגוונים, למשל הפכה לאמנית קונג פו ולכוכבת קולנוע. במקביל היא מגלה כי ויימונד מתכוון להגיש בקשת גירושין. אלפא־ויימונד סבור כי אוולין, הנתפסת כ"הכישלון הגדול ביותר" מבין כל גרסאותיה ברב־יקום, מחזיקה בפוטנציאל חבוי שיכול להביס את ג'ובו. גונג גונג נשלט בידי אלפא־גונג גונג, שמורה לאוולין להרוג את ג'וי כדי למנוע מג'ובו להשתמש בה לשם גישה ליקום שלה. אוולין מסרבת ובוחרת להתעמת עם ג'ובו באמצעות רכישת כוחות נוספים בקפיצות־יקום חוזרות. אלפא־גונג גונג, המשוכנע שגם תודעתה של אוולין כבר התערערה כמו זו של ג'ובו, שולח חיילים כנגדה. במהלך הקרב מוצאת ג'ובו את אלפא־ויימונד ביקום האלפא והורגת אותו. כאשר ג'ובו מתעמתת עם אוולין ביקומה שלה, מתחילה תודעתה של אוולין להתפצל והיא קורסת.
אוולין נגררת בעל כורחה לקפיצות־יקום יחד עם ג'ובו, החולפות על פני יקומים מוזרים ומגוונים. ג'ובו מגלה כי אין בכוונתה להילחם, אלא לחפש גרסה של אוולין שתוכל להבין כמוה כי לשום דבר אין משמעות. היא מעבירה את אוולין אל "הבייגל של הכול", ומגלה כי רצונה להשתמש בו כדי לאפשר לה ולאוולין למות באמת. במבטה לתוך הבייגל משתכנעת אוולין בתחילה, ומתחילה לנהוג באכזריות ובאופן ניהיליסטי ביקומים אחרים, כשהיא פוגעת בסובביה.

ברגע שבו אוולין עומדת להיכנס אל הבייגל יחד עם ג'ובו, היא עוצרת להקשיב להפצרותיו של ויימונד ביקומה שלה להפסיק את הלחימה ולנהוג באדיבות, גם כאשר החיים נראים חסרי היגיון. אוולין חווה הארה אקזיסטנציאליסטית ומחליטה לאמץ את גישתו האבסורדית וההומניטרית של ויימונד, ומשתמשת בכוחותיה ביקום הרב־יקומי כדי להילחם באמצעות אמפתיה ולהעניק אושר לסובבים אותה. בדרך זו היא מתקנת את הנזק שגרמה ביקומים האחרים ומנטרלת את אלפא־גונג גונג ואת לוחמיה של ג'ובו. ביקום המקורי שלה מתפייסת אוולין עם ויימונד, מקבלת את מערכת היחסים בין ג'וי לבקי ומספרת על כך לגונג גונג, בעוד ויימונד משכנע את דירדרי לאפשר להם להגיש מחדש את הדו"חות. ג'ובו מחליטה להיכנס לבייגל לבדה, ובמקביל מבקשת ג'וי מאוולין לשחרר אותה. אוולין משיבה לג'וי כי גם כאשר דבר אינו הגיוני ואף על פי שיכלה להיות בכל מקום אחר ברב־יקום, היא תמיד תעדיף להיות לצידה. אוולין והאחרים מצילים את ג'ובו מהבייגל, ואוולין וג'וי מתחבקות.

זמן מה לאחר מכן, לאחר שיחסי המשפחה השתפרו, הם שבים לבניין רשות המיסים כדי להגיש מחדש את הדו"חות. בעת שדירדרי מדברת, מופנית תשומת לבה של אוולין לרגע אל גרסאותיה החלופיות, אך היא מתמקדת מחדש ביקום המקורי שלה.

 שחקנים ודמויות 

 מישל יאו – אוולין קוואן וונג, בעלת מכבסה מתוסכלת ומוצפת; וכן מספר גרסאות נוספות של אוולין ביקומים חלופיים.
 סטפני הסו – ג'וי וונג, בתה של אוולין; וכן ג'ובו טופאקי, בתה של אלפא־אוולין, השואפת להכחיד את האנושות, אשר הניהיליזם המתעצם שלה מהווה איום על הרב־יקום כולו.
 קי הוי קואן – ויימונד וונג, בעלה העדין והעליז של אוולין, שגישתו האלטרואיסטית מנוגדת לניהיליזם של ג'וי; אלפא־ויימונד מיקום האלפא; וגרסאות נוספות של ויימונד ביקומים חלופיים.
 ג'יימס הונג – גונג גונג (בקנטונזית: "סב"), אביה התובעני של אוולין; וכן אלפא־גונג גונג, אביה של אלפא־אוולין ביקום האלפא, המבקש מאוולין להקריב את ג'וי כדי לבלום את ג'ובו.
 ג'יימי לי קרטיס – דירדרי בובירדר, סוכנת רשות המיסים האמריקאית; וכן גרסאות נוספות של דירדרי ביקומים חלופיים.
 טלי מדל בקי סרגור, בת זוגה של ג'וי.
 ג'ני סלייט – דבי "אמא של הכלב", לקוחה במכבסה.
 הארי שום ג'וניור – צ'אד, שף טפניאקי העובד לצד גרסה חלופית של אוולין באחד היקומים האחרים.

בנוסף, Biff Wiff מופיע כריק, לקוח במכבסה; סוניטה מאני ואהרון לזר מופיעים כשחקנים בסרט מוזיקלי שבו צופה אוולין; אודרי וסילבסקי ופיטר בניפז מופיעים כסוכני יקום האלפא; * אנדי לה ובריאן לה – לוחמי יקום האלפא המשתמשים בגביעי פרסים כדי לבצע קפיצות־יקום; לי ג'ינג מופיעה כמורת הקונג פו של אוולין, ומיצ'יקו נישיוואקי מופיעה כיריבתה של אוולין בקונג פו וכשותפתה למשחק. רנדי ניומן, שהלחין תשעה סרטי דיסני–פיקסאר, מופיע כקולו של רקאקוני, רפרנס לסרט האנימציה של פיקסאר רטטוי (2007), בעוד ג'ייסון האמר, טימותי רלסטון והירושי ידה משמשים כמפעילי הבובה של הדמות. הבמאים דניאל קוון ודניאל שיינרט מופיעים גם הם בסרט; הראשון כאדם שנשאב אל תוך הבייגל וכשודד, והשני כמנהל מחוז.

 פרסים ומועמדויות 
פרסקטגוריהמועמד(ים)תוצאהפרס אוסקרהסרט הטוב ביותרהכול בכל מקום בבת אחתהבימוי הטוב ביותרדניאל קוואן ודניאל שיינרטהשחקנית הטובה ביותרמישל יאושחקן המשנה הטוב ביותרג'ונתן קי קואןשחקנית המשנה הטובה ביותרג'יימי לי קרטיססטפני שוהתסריט המקורי הטוב ביותרדניאל קוואן ודניאל שיינרטהמוזיקה המקורית הטובה ביותרסון לקסהשיר המקורי הטוב ביותר"This Is a Life"עיצוב התלבושות הטוב ביותרשירלי קורטההעריכה הטובה ביותרפול רוג'רספרסי האקדמיה הבריטית לקולנועהסרט הטוב ביותרהכול בכל מקום בבת אחתהבמאי הטוב ביותרדניאל קוואן ודניאל שיינרטהשחקנית הטובה ביותר בתפקיד ראשימישל יאוהשחקן הטוב ביותר בתפקיד משנהג'ונתן קי קואןהשחקנית הטובה ביותר בתפקיד משנהג'יימי לי קרטיסהתסריט המקורי הטוב ביותרדניאל קוואן ודניאל שיינרטהליהוק הטוב ביותרשרה האלי פיןהעריכה הטובה ביותרפול רוג'רסהמוזיקה הטובה ביותר בסרטסון לוקסהאפקטים החזותיים הטובים ביותרבנג'מין ברואר, איתן פלדבאו, ג'ונתן קומברינק וזאק סטולץפרסי האקדמיה האוסטרלית לאמנויות הקולנוע והטלוויזיה הבינלאומיהסרט הטוב ביותרהכול בכל מקום בבת אחתהבימוי הטוב ביותרדניאל קוואן ודניאל שיינרטהשחקנית הטובה ביותרמישל יאושחקן המשנה הטוב ביותרג'ונתן קי קואןשחקנית המשנה הטוב ביותרג'יימי לי קרטיססטפני שופרס סטלייטהסרט הטוב ביותר – קומדיה או מחזמרהכול בכל מקום בבת אחתהשחקנית הטובה ביותר בסרט קולנוע – קומדיה או מחזמרמישל יאוהשחקן הטוב ביותר בתפקיד משנהג'ונתן קי קואןהשחקנית הטובה ביותר בתפקיד משנהג'יימי לי קרטיסהתסריט המקורי הטוב ביותרדניאל קוואן ודניאל שיינרטעריכת הסרט הטוב ביותרפול רוג'רס

 קישורים חיצוניים 



 ביקורות 








הערות שוליים

קטגוריה:סרטים אמריקאיים משנת 2022
קטגוריה:סרטי מדע בדיוני אמריקאיים
קטגוריה:זוכי פרס גילדת שחקני המסך - סרטים
קטגוריה:זוכי אוסקר: הסרט הטוב
קטגוריה:זוכי אוסקר: העריכה הטובה
קטגוריה:מולטיוורס בקולנוע
קטגוריה:זוכי פרס איגוד מבקרי הקולנוע האמריקאי לסרט הטוב ביותר
קטגוריה:סרטים זוכי פרס סאטורן: פנטזיה
קטגוריה:סרטי מדע בדיוני מ-2022
קטגוריה:סרטים על הורות
קטגוריה:סרטים סוריאליסטים